Cynllunio ar gyfer gwers Fathemateg pan ar Brofiad Addysgu Proffesiynol (PAP)
Pwyntiau cyffredinol /nodiadau atgoffa y dylid eu cofio wrth gynllunio ar gyfer gwers fathemateg pan ar Brofiad Addysgu Proffesiynol (PAP):
1. Dylech bob amser anelu at ddatblygu o leiaf un sgil ymresymu rhifiadol, yn ogystal â’r cynnwys. Felly, dylech sicrhau bod amcanion y wers yn adlewyrchu’r ymresymu rhifiadol a’r cynnwys.   
2. Defnyddiwch y llyfryn geirfa fathemateg i nodi geirfa fathemateg allweddol sy’n briodol ar gyfer y wers. Mae hwn ar gael ar Moodle (yn yr adran archwilio).  
3. Mae’n arfer da i ddechrau gwers fathemateg gyda chwestiwn rhifyddeg pen / neu rifyddeg lafar, sy’n caniatáu ymbaratoi / adolygu’r ffeithiau allweddol / adolygu’r eirfa ac ati. Gwnaiff ddibynnu ar yr ysgol yr ydych ynddi a sut y gellid ei ymgorffori yn amserlen yr ysgol (e.e. gellid ei gynnal ar wahanol adeg o’r dydd). Gellir dod o hyd i syniadau ar sut i ddechrau gwers ar Moodle (yn y ffolder a elwir ‘Mental/Oral Starters’.
4. Ystyriwch y ‘Model Cysylltiadau’ pa bryd bynnag mae’n briodol  (yn enwedig ar gyfer gweithio gyda rhifau), wrth gynllunio gwers . I ba raddau ydych chi’n gwneud cysylltiadau rhwng iaith, profiadau diriaethol / bywyd go iawn, delweddau gweledol a symbolau o fewn  y wers? Nid oes rhaid i bob gwers gynnwys pob un o’r  pedair elfen, ond, dros gyfnod, dylai plant gael profiad o bob un ohonynt. 
5. Ceir ar Moodle enghreifftiau o gynlluniau gwersi mathemateg sy’n ymwneud â rhifau (gweler y cynlluniau gwersi enghreifftiol) a allai fod yn ddefnyddiol, ac yn ffynhonnell o syniadau ar sut i strwythuro  gwersi. Caiff adnoddau defnyddiol ar gyfer llinynnau gwahanol eu coladu mewn e-lyfr, a fydd ar gael ar Moodle. 
6. Mae’n bosib eich bod, o fewn gwers fathemateg, yn datblygu sgiliau mewn llythrennedd a chymhwysedd digidol hefyd. Mae’n bosib hefyd, efallai, eich bod yn datblygu sgiliau meddwl neu ddealltwriaeth o’r Cwricwlwm Cymreig neu ADCDF. Dylai’r fath gysylltau fod yn rhai ystyrlon, ac nid dim ond yno ‘er mwyn hynny’.  Os gwneir y cysylltau hyn, defnyddiwch y fframweithiau perthnasol (y FfLlRh ar gyfer llythrennedd, y FfCD ar gyfer chymhwysedd digidol ac ati), er mwyn nodi’r fath sgiliau. NID OES RHAID I CHI ROI’R SGILIAU RHIFEDD YN Y RHAN AR GYFER  RHIFEDD MEWN GWERS FATHEMATEG. 


Cynllunio ar gyfer sgiliau rhifedd ar draws y cwricwlwm
1. Gellir adnabod y sgiliau rhifedd i’w datblygu ar draws y cwricwlwm oherwydd nid yw’r sgiliau hyn mewn llythrennau trwm yn nogfennau’r cwricwlwm.
2. Ceir grid Excel y gellir ei lwytho i lawr o holl ddatganiadau’r fframwaith llythrennedd a rhifedd ar: http://learning.gov.wales/resources/browse-all/nlnf/framework?lang=cy
3. Nid oes, fel arfer, disgwyl i rifedd gael ei ddatblygu mewn pob gwers unigol, ond dim ond pan fo’n ystyrlon ac yn briodol i wneud hynny.  Gweler tud. 4 o: 
http://learning.gov.wales/docs/learningwales/publications/170425-your-questions-answered-cy.pdf
4. Gellir dod o hyd i ddeunyddiau enghreifftio ac adnoddau ystafell ddosbarth ar gyfer defnyddio sgiliau rhifedd ar draws y cwricwlwm ar: 
[bookmark: _GoBack]http://learning.gov.wales/resources/browse-all/nlnf/framework?lang=cy
–  mireiniwch hyd at y sgil/ maes  perthnasol, ac yna, edrychwch o dan  ‘exemplification’ neu ‘classroom resources’. 

